CELEX: 62019CN0573
Language: hu
Date: 2019-07-26 00:00:00
Title: C-573/19. sz. ügy: 2019. július 26-án benyújtott kereset — Európai Bizottság kontra Olasz Köztársaság

9.9.2019   
            
            
               HU
            
            
               Az Európai Unió Hivatalos Lapja
            
            
               C 305/29
            
         
      2019. július 26-án benyújtott kereset — Európai Bizottság kontra Olasz Köztársaság
      (C-573/19. sz. ügy)
      (2019/C 305/36)
      Az eljárás nyelve: olasz
      
         Felek
      
      
         Felperes: Európai Bizottság (képviselők: G. Gattinara, E. Manhaeve meghatalmazottak)
      
         Alperes: Olasz Köztársaság
      
         Kereseti kérelmek
      
      A felperes azt kéri, hogy a Bíróság állapítsa meg a következőket:
      
                  1)
               
               
                  a NO2 koncentráció éves határértékeinek szisztematikus és folyamatos, jelenleg is fennálló túllépése miatt
                  
                              —
                           
                           
                              2010-től folyamatosan az IT0118 (Torino agglomeráció), az IT0306 (Milano agglomeráció), az IT0307 (Bergamo agglomeráció), az IT0308 (Brescia agglomeráció), az IT0309 (A zóna — magas beépítettségű sík terület), az IT0906 (Firenze agglomeráció), az IT0711 (Comune di Genova) és az IT1215 (Róma agglomeráció) zónában,
                           
                        
                              —
                           
                           
                              2010 és 2012 között, majd 2014-től ismét folyamatosan az IT1912 (Catania agglomeráció) és az IT1914 (ipari területek) zónában,
                           
                        az Olasz Köztársaság nem teljesítette a környezeti levegő minőségéről és a Tisztább levegőt Európának elnevezésű programról szóló 2008/50/EK irányelv (1) 13. cikkének és XI. mellékletének együttes rendelkezéseiből eredő kötelezettségeit;
               
            
                  2)
               
               
                  mivel 2010. június 11-től kezdődően nem fogadta el a megfelelő intézkedéseket ahhoz, hogy biztosítani lehessen a NO2 határértékek tiszteletben tartását az 1. pontban megjelölt zónákban, az Olasz Köztársaság szisztematikusan és folyamatosan nem teljesíti a 2008/50 irányelv 23. cikkének (1) bekezdéséből, illetve az e rendelkezésnek az irányelv XV. melléklete A. részének együttes rendelkezéséből eredő kötelezettségeit, amely jogsértés jelenleg is fennáll;
               
            
                  3)
               
               
                  következésképpen az Olasz Köztársaságot kötelezze a költségek viselésére.
               
            
         Jogalapok és fontosabb érvek
      
      
         
            Keresetének első jogalapjában
          a Bizottság azt állítja, hogy a levegő NO2 koncentrációjáról kapott adatok a 2008/50 irányelv 13. cikke és XI. melléklete együttes rendelkezésének szisztematikus és folyamatos megsértését bizonyítják. Ezen együttes rendelkezés szerint az említett anyagok koncentrációja nem haladhatja meg a meghatározott napi és éves határértékeket. Egyes zónákban az említett határértékeket megszakítás nélkül több mint tíz évig megsértették.
      
         
            Keresetének második jogalapjában
          a Bizottság úgy véli, hogy az Olasz Köztársaság nem teljesítette az irányelv 23. cikkének (1) bekezdéséből, illetve e rendelkezésnek a 2008/80 irányelv XV. melléklete A. pontjának együttes rendelkezéséből eredő kötelezettségeit. Elsősorban ugyanis a levegő minőségére vonatkozó, a NO2koncentráció határértékének meghaladását követően elfogadott tervek nem teszik lehetővé sem az említett határértékek betartását, sem ezen értékek meghaladásának a lehető legrövidebb időre történő korlátozását. Másodsorban e tervek közül számos terv nem tartalmazza az e tekintetben az irányelv XV. mellékletének A. pontjában megkövetelt információkat, amelyek feltüntetése kötelező az irányelv 23. cikke (1) bekezdésének harmadik albekezdése értelmében.
      
         (1)  A környezeti levegő minőségéről és a Tisztább levegőt Európának elnevezésű programról szóló, 2008. május 21-i 2008/50/EK európai parlamenti és tanácsi irányelv (HL 2008. L 152., 1. o.; helyesbítés: HL 2014. L 346., 62. o.)